চুয়াডাঙ্গা পুরাতন স্টেডিয়াম
চুয়াডাঙ্গা পুরাতন স্টেডিয়াম ১৯৪৩ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি চুয়াডাঙ্গা জেলার চুয়াডাঙ্গা পৌরসভার রেল স্টেশনের পূর্ব পাশে অবস্থিত। স্টেডিয়ামটি চুয়াডাঙ্গা জেলার প্রথম স্টেডিয়াম। অন্য স্টেডিয়ামটি ২০১২ সালে নির্মিত চুয়াডাঙ্গা-ঝিনাইদহ সড়কের পাশে জাফরপুর-নূরনগর মৌজায় অবস্থিত চুয়াডাঙ্গা জেলা স্টেডিয়াম নামে পরিচিত। এই স্টেডিয়ামে বাংলাদেশের জাতীয় দিবস সমূহে কুচকাওয়াচ, জেলার বিভিন্ন ক্রীড়া বিশেষ করে ক্রিকেট, ফুটবল অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধানে রয়েছে।